Document ID: /roh_data/filtered/fineweb-2-filterrobots_roh.jsonl.gz/47239

In med d'instrucziun per la 3. e 4. classa primara davart il tema da l'impediment tenor il cudesch d'uffants "Angelo e la muetta" da Vincenzo Todisco e Rudolf Mirer
Il med d'instrucziun è disponibel en tut las trais linguas chantunalas e cumpiglia sper in ordinatur cun in commentari didactic e bleras propostas per l'instrucziun er il cudesch "Angelo e la muetta" ed il DC tudestg. Ultra da quai pudais Vus telechargiar ulteriuras materialias en il sectur protegì da la pagina d'internet www.angelounddiemoewe.ch.
Sco contribuziun a l'Onn europeic dals umans cun impediments ha la Procap Grischun edì il 2003 il cudesch "Angelo e la muetta" en tut las quatter linguas naziunalas. L'istorgia captivanta da Vincenzo Todisco, illustrada da l'enconuschent pictur artist Rudolf Mirer, conquista dapi lura ils cors dals uffants e creschids en tut la Svizra. Il 2004 è l'ovra vegnida tschernida sco Cudesch grischun da l'onn. Il 2005 ed il 2006 ha il cudesch, inscenà sco musical tenor ina cumposiziun da Robert Grossmann, festivà ina premiera reussida ed è ultra da quai vegnì edì sco gieu auditiv sin DC.
Empustaziuns: www.angelounddiemoewe.ch